kardosdrur/scandi-wiki huggingface dataset:
Bounty (bilmærke)

Bounty er et britisk bilmærke.

Historie 
I 1999 grundlagde Mel Hubbard firmaet Manxbuggies i Dartford i grevskabet Kent. Firmaet startede med at fremstille biler og kits under varemærker såsom Bounty og Manx. Senere flyttede firmaet til Wisbech, Cambridgeshire. Fra 2003 fortsatte East Coast Manx fra Uppingham, Rutland produktionen under ledelse af Rob Kilham. I 2007 flyttede firmaet igen, denne gang til King's Lynn i Norfolk.

Modeller 
Mærkets eneste model hedder Hunter, og er i alt blevet produceret i 8 eksemplarer. Denne VW-Buggy kan spores tilbage til en konstruktion af Brian Dries, som blev fremstillet i Californien mellem 1969 og 1971. Modellen er bygget på platformen fra Volkswagen Type 1, som er afkortet 37 cm.

Litteratur 
 Steve Hole: A–Z of Kit Cars. The definitive encyclopaedia of the UK’s kit-car industry since 1949. Haynes Publishing, Sparkford 2012, , side 41 (på engelsk).

Eksterne henvisninger 
 East Coast Manx (på engelsk)

Bilmærker
Bilproducenter fra Storbritannien
Etableret i 1999
Marion Maréchal

Marion Maréchal-Le Pen (født 10. december 1989) er en fransk politiker, tidligere jurastuderende og medlem af Frankrigs parlament for partiet Front National. Som 22-årig blev hun i 2012 valgt som repræsentant for departementet Vaucluse tredje valgkreds og blev dermed Frankrigs yngste parlamentsmedlem i moderne tid. Hun er niece (søsterdatter) til Marine Le Pen og barnebarn af Jean-Marie Le Pen.

Noter

Eksterne henvisninger 
 Profil på Frankrigs parlaments websted 
 Officiel websted 

Politikere fra Frankrig
Langnæbbet piber

Langnæbbet piber () er en spurvefugl, der lever i Afrika og det sydlige Asien.

Noter 
 Avibase - the world bird database

Eksterne henvisninger 

Afrikas fugle
Fugle fra Sydasien
Fugle fra Vestasien
Pibere
M/S Harmony of the Seas

Harmony of the Seas er et krydstogtskib i Oasis-klassen under bygning på skibsværftet STX Europe i Saint-Nazaire, Frankrig. Det er ejet af det amerikanske rederi Royal Caribbean International. Skibet vil blive verdens største krydstogtskib, og samtidig det største passagerskib som er bygget. Det vil overgå søsterskibene Oasis of the Seas og Allure of the Seas med 2.000 bruttotons.

Skibet forventes sat i drift 22. maj 2016 og skal primært bruges på krydstogter i Caribien.

Noter

Eksterne henvisninger 

 Harmony of the Seas på Royal Caribbeans hjemmeside 

Etableret i 2016
Harmony of the Seas
Tintagel Castle

Tintagel Castle (Kornisk Dintagel, der betyder "fort ved indsnævring", er et middelalderslot på halvøen Tintagel Island op til landsbyen Tintagel på Cornwall i England. Området blev muligvis brugt af romerne i England, da der er fundet en del genstande fra romertiden på halvøen, men der er endnu ikke fundet tegn på romerske bygninger. Området var befæstet i den tidlige middelalder, hvor det sandsynligvis var et af tre sæsonbestemte boliger for kongen af Dumnonia. Der blev opført en borg af Richard, jarl af Cornwall i 1200-tallet, efter Cornwall var blevet en del af kongeriget England. Den gik senere i forfald og blev ruin. Arkæologiske undersøgelser begyndte i 1800-tallet, hvor det blev en turistattraktion, og besøgende kom for at se ruinerne af Richards borg. I 1930'erne afslørede udgravninger omfattende spor efter bebyggelse med høj status og handelsforbindelser til Middelhavet i den sene romerske periode.

Borgen har længe været forbundet med Kong Arthur. Det begyndte allerede i 1100-tallet, da Geoffrey af Monmouth beskrev Tintagel som stedet, hvor Arthur blev undfanget, i sin fiktive beretning om Storbritanniens historie i Historia Regum Britanniae. Geoffrey skrev, at Arthurs far, kong Uther Pendragon, blev skjult af Merlins trolddom, så han lignede Gorlois, Hertug af Cornwall, og ægtemand til Igraine, Arthurs mor.

Tintagel Castle har været en turistattraktion siden midten af 1800-tallet og bliver i dag drevet af English Heritage.

Se også  
 Liste over borge og slotte i England

Kildehenvisninger

Referencer

Litteratur 

Henderson, Charles, In: Cornish Church Guide (1925) Truro: Blackford; p. 203–205
Pearce, Susan M. (1978) The Kingdom of Dumnonia. Padstow: Lodenek Press; pp. 76–80, 151–155 (monastic site; Tristan, Mark and Isolt)
Thomas, Charles (1988) Tintagel Castle; in  A reassessment of the evidence proposing a Celtic royal history for the site.

Eksterne henvisninger 

 Visiting information for Tintagel Castle: English Heritage
 Information for teachers: English Heritage
About Tintagel
Tintagel Castle and haunted castles
Tintagel Castle, by Philip Davis 
Photographs and information from Strolling Guides

Slotte i Cornwall
Borgruiner i Storbritannien
Sprouts

Sprouts er et spil, der spilles med blyant og papir. Spillet har vigtige matematiske egenskaber og er opfundet af de to matematikere John Horton Conway og Michael S. Paterson fra Cambridge University i begyndelsen af 1960'erne.

Regler 
Sprout spilles af to spillere, der skiftes til at foretage et træk. Et spil begynder med, at der er afsat nogle få prikker på et stykke papir, hvorpå en spiller forbinder to prikker (eller en prik med sig selv) med en streg og et sted på den tegnede linje afsætter en ny prik. Spillernes træk er styret af følgende regler:
 Linjen kan være lige eller kurvet, men må ikke berøre eller krydse en eksisterende linje eller den linje, der er ved at blive tegnet.
 Den nye prik kan afsættes hvor på linjen, det skal være, bortset fra start eller slutpunktet. Den nye prik deler derfor den tegnede streg op i to linjer.
 Ingen prik må have mere end tre linjer forbundet. Hvis man forbinder en prik med sig selv, tæller det som to forbindelser til prikken. Desuden har alle de nye prikker, der afsættes, automatisk to forbindelser.

Der findes to hovedvarianter af spillet: Normalt spil, hvor den der kan foretage den sidste lovlige forbindelse, vinder, og misère, hvor den der foretager det sidste lovlige træk, taber.

Eksterne henvisninger 
 The Complete (?) List of References for the Game of Sprouts
 World Game Of Sprouts Association

Papir-og-blyant-spil
Pilar de Borbón

Pilar de Borbón (fulde navn: María del Pilar Alfonsa Juana Victoria Luisa Ignacia y Todos los Santos (et omnes sancti) de Borbón y Borbón-Dos Sicilias, født 30. juli 1936 i Cannes, død 8. januar 2020) var en spansk infanta (prinsesse) og storesøster til den tidligere konge Juan Carlos af Spanien.

Opvækst 
Pilar var ældste datter af Juan af Barcelona, der var den første i rækken til at føre den spanske kongefamilie videre. Hans far, Alfons 13., havde som følge af politiske uroligheder måttet frasige sig tronen og gå i eksil i 1931, og i 1933 frasagde Juans ældre brødre begge tronen, hvormed Juan blev arving. Han boede i de kommende år i Cannes og Rom og blev i 1935 gift med María de las Mercedes de Borbón y Orléans. Pilar blev født året efter som parrets første barn.

Pilar og hendes yngre søskende voksede op forskellige steder i Europa, hvor forældrene boede – primært i Estoril i Portugal.

Ægteskab 
I 1967 blev hun gift med Luis Gómez-Acebo y Duque de Estrada (1934-1991), en spansk adelsmand. For at gifte sig med en person, der ikke var kongelig, måtte Pilar frasige sig retten til den spanske trone. Parret fik fem børn.

Filantropi 
Pilar var præsident for Fédération Équestre Internationale, det internationale ridesportsforbund, i perioden 1994-2005 og var efterfølgende fortsat en aktiv støtte til ridesporten. Hun var også medlem af Den Internationale Olympiske Komité for Spanien i perioden 1996-2006, hvorpå hun blev æresmedlem af komiteen. Hun har desuden været præsident for Europa Nostra i perioden 2007-2009.

Pilar talte fem sprog flydende: Spansk, fransk, italiensk, engelsk og portugisisk.

Referencer 

Kongelige fra Spanien
Krummbek

Krummbek er en by og kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Krummbek er beliggende omkring 3 km øst for Schönberg og omkring 25 km nordøst for Kiel. Ca. 4 km mod nord ligger Schönberger Strand ved Østersøen.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Safirblå fluesnapper

Safirblå fluesnapper () er en spurvefugl, der lever i Asien.

Kilder 
 Avibase - the world bird database

Eksterne henvisninger 

Fluesnappere
Ashley (Test Valley)

Ashley er en landsby og civil parish i Test Valley-distriktet i Hampshire, England. Den ligger 13 km vest for Winchester. Den nærmeste by er Stockbridge, der ligger 4,2 km mod nordvest. Ved en folktetælling i 2001 boede der 72 personer i sognet. I byen ligger jordvoldene fra Ashley Castle, der blev grundlagt i 1100-tallet, og St Mary's Church, der ligeledes blev grundlagt i 1100-tallet og i dag er en listed building af anden grad.

Referencer 

Byer i Storbritannien
Hampshire
Trematon Castle

Trematon Castle er en fæstning, der ligger tæt ved Saltash i Cornwall, England. Den var hovedsæde i baroniet Trematon. Den er bygget i samme stil som den senere Restormel Castle, med et keep fra 1100-tallet. Trematon Castle ligger med udsigt over Plymouth Sound og blev givetvis bygget af Robert, Greve af Mortain på ruinerne af et tidligere romersk fort; det var en motte-and-baileyfæstning og er dateret til kort efter den normanniske erobring af England. Den ligger på et højt punkt knap 2,5 km sydøst for landsbyen Trematon.

Fæstningen fremstår i dag som en ruin, men er åben for offentligheden.

Se også  
 Liste over borge og slotte i England

Eksterne henvisninger 
Hammond, Muriel (1963) Castles of Britain; I: England. London: Ian Allan
 The National Archives - Trematon - Domesday Book

Slotte i Cornwall
Borgruiner i Storbritannien
Oasis-klassen

Oasis-klassen er en skibsklasse af krydstogtskibe fra rederiet Royal Caribbean International, og er verdens største krydstogtskibe. De første to skibe i klassen, Oasis of the Seas og Allure of the Seas blev leveret i 2009 og 2010.  

I maj 2016 bliver Harmony of the Seas sat i drift, og vil blive det største i klassen.

Skibe

Referencer 

Skibsklasser
Clara Monti Danielsson

Clara Monti Danielsson (født 30. januar 1992 i Lund) er en svensk håndboldspiller, der spiller for Chambray Touraine Handball. Hun kom til klubben i 2021. Hun har tidligere optrådt for Lugi HF, Randers HK, Team Esbjerg og BVB Dortmund.

Referencer 

 Spillerprofil - Randers HK 
 DHDb - Clara Monti Danielsson

Personer fra Lund
Håndboldspillere fra Sverige
Håndboldspillere fra Randers HK
Simone Rasmussen

Simone Hebsgaard Rasmussen (født 8. maj 1993 i Struer) er en tidligere dansk håndboldspiller, der senest spillede for Ringkøbing Håndbold. Hun kom til klubben i 2015 og stoppede i 2019. Hun har tidligere optrådt for FCM Håndbold.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Referencer

Eksterne henvisninger 

Personer fra Struer
Håndboldspillere fra Danmark
Håndboldspillere fra FC Midtjylland Håndbold
Håndboldspillere fra Ringkøbing Håndbold
Sværdet i Stenen

Sværdet i stenen er en gammel myte fra Storbritannien. Det siges at kun den retmæssige konge af England vil kunne trække sværdet fri af stenen. Oprindeligt handlede myten om at sværdet (Excalibur) lå på bunden af en sø, men efterhånden er det altså blevet til en sten.

Legender fra middelalderen
Rigensgade

Rigensgade er en gade i Indre By i København, der ligger mellem Sølvgade og Øster Voldgade. Rigen er en ældre form for riget, forstået som kongens samlede magtområde.

Historie og bebyggelse 
Både gaden og navnet stammer fra de første planer for bydelen Ny-København, der blev udarbejdet af generalinspektør Axel Urup i slutningen af 1640'erne. Det var tanken, at de nye gader i området skulle opkaldes efter kongelige titler, kongerigets områder og stænderne, men det gennemførtes kun delvist i praksis. Rigensgade anlagdes dog som planlagt i 1650.

Allerede i 1640 havde man imidlertid påbegyndt det storslåede kirkebyggeri Sankt Anna Rotunda, der kom til at ligge ved vestsiden af nye gade, omtrent udfor nuværende Fredericiagade. Byggeriet gik imidlertid i stå i 1648 og blev efterfølgende opgivet. I 1662 blev grunden overtaget af generalkvartermester Henrik Ruse, der i stedet opførte Østergaard på stedet, hvor han boede frem til 1669. Herefter fungere det en kort overgang som hjem og laboratorium for en italiensk guldmager, hvilket gav komplekset navnet Guldhuset. I 1677 fungere det som lazaret i forbindelse med den skånske krig. Fra 1685 blev den klædefabrik, der dog med tiden kom i så dårlig stand, at den måtte nedrives og erstattes af en ny i 1777. Fra 1809 til 1928 fungerede bygningen som Garnisonshospitalet, nu med øgenavnet Grødslottet. Efterfølgende har den huset forskellige andre funktioner, blandt andet kontorer.

En anden markant bygning er metodistkirken Jerusalemskirken på hjørnet af Stokhusgade. Her havde Nyboder Materielgård ligget frem til 1799 og efterfølgende Søetatens Sejldugsfabrik frem til 1849, hvorefter dets bygning blev revet ned. I stedet opførte Ferdinand Vilhelm Jensen kirken i 1864-1865 i en stil inspireret af den italienske middelalder. Kirken brændte i 1914 men blev genopført i et let ændret form af Jens Christian Kofoed.

Den modsatte side af gaden var og er af blandet karakter. Noget er af ældre dato som Enkedronning Caroline Amalies Asyl, hvis bygning stod klar i 1866. Andet er af nyere dato, som Erik Møllers dobbeltlænger Rosengården fra 1970'erne omkring Rosengade, hvis gavle vender ud mod Rigensgade. Fra samme tid stammer også Ib og Jørgen Rasmussens Kaysergården ved Gernersgade, der er tydeligt inspirerede af det tilstødende kvarter Nyboder.

Kilder 
 Storbyens stednavne, s. 237, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 140-143, 454-467, af Sys og Godfred Hartmann. Palle Fogtdal, 1988.

Eksterne henvisninger 

 Rigensgade på Indenforvoldene.dk.

Gader i Indre By (København)
Port Everglades

Port Everglades er en havn i Broward County i Florida. Havnen er 13 meter dyb, og et økonomisk kraftcentrum i det sydlige Florida, da den er ledende indenfor containerfragt og krydstogt-turisme. Den er den tredje travleste krydstogthavn i verden og USAs tiende største med transport af containere.

I 2009 åbnede havnen verdens største terminal til krydstogsskibe, efter at Oasis of the Seas med plads til 5.400 passagerer fik Everglades som hjemhavn. Oasis var på dette tidspunkt verdens største krydstogtskib.

Referencer

Eksterne henvisninger 

 Port Everglades officielle hjemmeside 

Havne i USA
Transport i Florida
Bygninger, konstruktioner og anlæg i Florida
Timiansgade

Timiansgade er en gade i Indre By i København, der ligger i forlængelse af Haregade mellem Kronprinsessegade og Rigensgade. Gaden er opkaldt efter krydderplanten timian.

Gaden fik navn omkring 1650 og blev bygget som en del af kvarteret Nyboder, hvor den hørte til en gruppe på ti gader mellem Adelgade og Rigensgade, der fik blomsternavne. Flere af de andre gader skiftede navn i 1860'erne og 1870'erne, men Timiansgade beholdt sit. Til gengæld blev bebyggelsen afløst af beskedne rækkehuse opført af Harald Kayser. De blev saneret et århundrede senere, og i stedet opførte Ib og Jørgen Rasmussen plejehjemmet Nybodergården og boligbebyggelsen Kaysergården for Københavns Socialfilantropiske Boligselskab. I begge tilfælde er der tale om gule dobbeltlænger, der er tydeligt inspireret af de stadigt eksisterende dele af Nyboder. Kaysergården ligger mellem Timiansgade og Gernersgade i hele Timiansgades længde. Nybodergården mellem Timiansgade og Suensonsgade, når derimod ikke helt ned til Rigensgade. Ud mod denne ligger i stedet Enkedronning Caroline Amalies Asyl, der blev taget i brug i 1866.

Kilder 
 Storbyens stednavne, s. 297, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 428-429, 449-457, af Sys og Godfred Hartmann. Palle Fogtdal, 1988.

Eksterne henvisninger 

 Timiansgade på Indenforvoldene.dk.

Nyboder
Gader i Indre By (København)
Laboe

Laboe (dansk: Labø) er en by og kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Laboe er beliggende ca. 19 km nord for delstatshovedstaden Kiel og ligger ved ved østbredden af den yderste ende af Kielerfjorden, én af de tættesbesejlede vandveje i verden. Laboe ligger ved vestenden af det skov- og sørige landskab Probstei og hører historisk til Holsten.

Nabokommuner 
Laboe grænser til Brodersdorf, Stein, Lutterbek, Wendtorf og Heikendorf. Nærområdet til Laboe omfatter omkring 10.000 indbyggere.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Broward County

Broward County er et county beliggende i den sydlige del af den amerikanske delstat Florida. Hovedbyen i countiet er Fort Lauderdale. I 2013 havde countiet 1.838.844 indbyggere.

Broward er en del af Miami metropolitan area.

Geografi 
Ifølge United States Census Bureau er Browards totale areal på 3.427 km², hvoraf de 293 km² er vand.

Grænsende counties 
 Palm Beach County - nord
 Miami-Dade County - syd
 Collier County - vest
 Hendry County - nordvest

Eksterne henvisninger 

 Broward Countys officielle hjemmeside 

Counties i Florida
Etableret i 1915
Miami-Dade County

Miami-Dade County er et county beliggende i den sydligste del af den amerikanske delstat Florida. Hovedbyen i countiet er Miami. I 2014 havde countiet 2.662.874 indbyggere.

Miami-Dade er en del af Miami metropolitan area.

Geografi 
Ifølge United States Census Bureau er Miami-Dades totale areal på 6.296 km², hvoraf de 1.380 km² er vand.

Grænsende counties 
 Broward County – nord
 Monroe County – syd og vest
 Collier County – nordvest

Eksterne henvisninger 

 Miami-Dades Countys officielle hjemmeside 

Counties i Florida
Etableret i 1836
Monroe County (Florida)

Monroe County er et county beliggende i den sydligste del af den amerikanske delstat Florida. Hovedbyen i countiet er Key West. I 2010 havde countiet 70.090 indbyggere. Det blev grundlagt 3. juli 1823, og er opkaldt efter USAs 5. præsident James Monroe. 

Selvom 87% af Monroes areal ligger på fastlandet, bor 99% af befolkningen på Florida Keys.

Geografi 
Ifølge United States Census Bureau er Monroes totale areal på 9.681 km², hvoraf de 7.133 km² er vand.

Grænsende counties 
 Miami-Dade County – øst
 Collier County – nord

Eksterne henvisninger 

 Monroe Countys officielle hjemmeside 

Counties i Florida
Etableret i 1823
Geeta Basra

Geeta Basra (født 13 marts 1984), indisk skuespiller i Bollywood film. Hun er gift med den indiske Cricket spiller Harbhajan Singh.

Eksterne henvisninger 
 

Personer fra Portsmouth
Skuespillere fra Indien
Monroe County

Monroe County er navnet på 17 counties i USA:

 Monroe County, Alabama
 Monroe County, Arkansas
 Monroe County, Florida
 Monroe County, Georgia
 Monroe County, Illinois
 Monroe County, Indiana
 Monroe County, Iowa
 Monroe County, Kentucky
 Monroe County, Michigan
 Monroe County, Mississippi
 Monroe County, Missouri
 Monroe County, New York
 Monroe County, Ohio
 Monroe County, Pennsylvania
 Monroe County, Tennessee
 Monroe County, West Virginia
 Monroe County, Wisconsin
Collier County

Collier County er et county beliggende i den sydlige del af den amerikanske delstat Florida. Hovedbyen i countiet er East Naples, og den største by er Naples. I 2013 havde countiet 339.642 indbyggere.

Historie  
Countiet blev grundlagt 8. maj 1923, efter at det før havde været en del af Lee County i nordvest.

Geografi 
Ifølge United States Census Bureau er Colliers totale areal på 5.970 km², hvoraf de 795 km² er vand.

Grænsende counties 
Hendry County - nord
Broward County - øst
Miami-Dade County - sydøst
Monroe County - syd
Lee County - nordvest

Eksterne henvisninger 

 Collier Countys officielle hjemmeside 

Counties i Florida
Etableret i 1923
Lee County

Lee County er navnet på 12 counties i USA:

 Lee County, Alabama
 Lee County, Arkansas
 Lee County, Florida
 Lee County, Georgia
 Lee County, Illinois
 Lee County, Iowa
 Lee County, Kentucky
 Lee County, Mississippi
 Lee County, North Carolina
 Lee County, South Carolina
 Lee County, Texas
 Lee County, Virginia
Lake County

Lake County er navnet på 12 counties i USA:

 Lake County, Illinois
 Lake County, Indiana
 Lake County, Michigan
 Lake County, Minnesota
 Lake County, Ohio
 Lake County, Californien
 Lake County, Colorado
 Lake County, Florida
 Lake County, Montana
 Lake County, Oregon
 Lake County, South Dakota
 Lake County, Tennessee
Union County

Union County er navnet på 17 counties i USA:

 Union County, Arkansas
 Union County, Florida
 Union County, Georgia
 Union County, Illinois
 Union County, Indiana
 Union County, Iowa
 Union County, Kentucky
 Union County, Mississippi
 Union County, New Jersey
 Union County, New Mexico
 Union County, North Carolina
 Union County, Ohio
 Union County, Oregon
 Union County, Pennsylvania
 Union County, South Carolina
 Union County, South Dakota
 Union County, Tennessee
Washington County (Florida)

Washington County er et county beliggende i den nord-vestlige del af den amerikanske delstat Florida. Hovedbyen i countiet er Chipley. I 2010 havde countiet 24.935 indbyggere. Det blev grundlagt 9. december 1825, og er opkaldt efter USA's 1. præsident George Washington.

Geografi 
Ifølge United States Census Bureau er Washingtons totale areal på 1.595 km², hvoraf de 85 km² er vand.

Grænsende counties 
Holmes County - nord
Jackson County - nordøst
Bay County - syd
Walton County - vest

Eksterne henvisninger 

 Washington Countys officielle hjemmeside 

Counties i Florida
Etableret i 1825
Charlotte County

Charlotte County kan henvise til flere steder:

 Canada
 Charlotte County, New Brunswick

 USA
 Charlotte County, Florida
 Charlotte County, Virginia
 Det tidligere navn for Washington County, New York
Orange County (Florida)

Orange County er et county beliggende i den midterste del af den amerikanske delstat Florida. Hovedbyen i countiet er Orlando. I 2014 havde countiet 1.253.001 indbyggere.

Eatonville, Oakland og Windermere er udover Orlando de største byer i countiet.

Geografi 
Ifølge United States Census Bureau er Oranges totale areal på 2.598 km², hvoraf de 259 km² er vand.

Grænsende counties 
 Seminole County - nord
 Volusia County - nordøst
 Brevard County - øst
 Osceola County - syd
 Polk County - sydvest
 Lake County - vest

Eksterne henvisninger 

 Orange Countys officielle hjemmeside 

Counties i Florida
Etableret i 1845
Bay County

Bay County er navnet på to counties i USA:

 Bay County (Florida)
 Bay County (Michigan)
Baker County

Baker County er navnet på tre counties i USA:

 Baker County, Florida
 Baker County, Georgia
 Baker County, Oregon
Martin County

Martin County er navnet på seks counties i USA:

 Martin County, Florida
 Martin County, Indiana
 Martin County, Kentucky
 Martin County, Minnesota
 Martin County, North Carolina
 Martin County, Texas
Leon County

Leon County er navnet på to counties i USA:

 Leon County, Florida
 Leon County, Texas
Washington County (Alabama)

Washington County er et county beliggende i den syd-vestlige del af den amerikanske delstat Alabama. Hovedbyen er Chatom, og på den vestlige side grænser countiet op til Mississippi. I 2010 havde countiet 17.581 indbyggere. Det blev grundlagt 4. juni 1800, og er opkaldt efter USA's 1. præsident George Washington.

Geografi 
Ifølge United States Census Bureau er Washingtons totale areal på 2.820 km², hvoraf de 22 km² er vand.

Grænsende counties 
 Choctaw County (nord)
 Clarke County (øst)
 Baldwin County (sydøst)
 Mobile County (syd)
 Greene County (sydvest)
 Wayne County (nordvest)

Eksterne henvisninger 

 Washington Countys officielle hjemmeside 

Counties i Alabama
Etableret i 1800